Ingelin Røssland

Ingelin Røssland (født 19. februar 1976 i Sunnhordland) er en norsk forfatter og journalist. Hun vokste opp på Tysnes i Sunnhordland, men flyttet til Sverige i 2009 og bor på Lidingö like utenfor Stockholm. Røssland debuterte som forfatter i 1998 med ungdomsromanen Viss du vil.

Sentrale tema i hennes bøker er å finne seg sjøl og sin plass i en kaotisk verden. Videre forholdet til foreldre, venner, rus, sex og vold mot seg sjøl og andre. Alle hennes utgivelser er på Det Norske Samlaget, Gyldendal Norsk Forlag, Cappelen Damm og Mangschou Forlag. 

Røssland er utdannet skuespiller ved Bergen Teaterskole og innen journalistikk og dokumentarfilm ved Høgskulen i Volda. Hun har vært ansatt i NRK fra 2003 til utgangen av 2007, der hun arbeidet for fjernsynsprogrammet Newton på NRK1. Hun har også arbeidet som journalist i avisene Tysnes, Hardanger Folkeblad og Haugesunds Avis. 

Røsslands bøker er oversatt til tysk, fransk, engelsk og færøysk.

Bibliografi 
 2021: Stinkende fakta
2020: Falske fakta
2019: Blodige fakta
2019: OMG
2018: Hårete fakta
2018: Stjålet venn
 2017: Hevner
 2013: Full fres
 2012: En ekte helt
 2012: Kirsebærsnø
 2011: Minus meg
 2010: Diana
 2010: Engleslakt
 2009: Englejakt
 2008: Englefjes
 2007: Monstertanta
 2006: Handgranateple
 2002: Flyt
 2001: Kunsten å inhalera
 1998: Viss du vil

Priser 
 2011: Falturiltuprisen
 2008: IBBY Honour List
 2007: Guro Sandsdalens litteraturpris
 2007: Sigmund Skard-stipendet
 2007: UPrisen for Handgranateple
 2006: Sunnmørsprisen for Handgranateple

Referanser

Kilder
Presentasjon av Ingelin Røssland i Forfatterkatalogen på Forfattersentrums nettsider

Eksterne lenker 
 Ingelin Røssland på Samlagsbloggen
 Digitaliserte bøker av Røssland hos Nasjonalbiblioteket
Artikler av Ingelin Røssland i Norart

Nynorskforfattere
NRK-journalister
Journalister i norske lokalaviser
Norske barnebokforfattere
Norske forfattere av ungdomsbøker
Personer fra Tysnes kommune